  Майя Бывальцева 7-тӥ куартолэзе быдэс крезьгуро дунне Пётр Чайковскийлы 180 ар тырмонэз пусъе. Крезьгурчилэн Воткаысь музей-юртэз вань тунсыкъяськисьёсты дано улосчимылы сӥзем ужрадъёсы онлайн амалэн пыриськыны ӧте. Вань ужрадъёсты музей-юртлэн  но «Фейсбук» мерлыко вотэсъёсысь бамъёсаз меӵак эфирын возьматозы. Со пӧлын концертъёс, мастер-классъёс, экскурсиос но мукетыз. Пётр Ильич Чайковский Камско-Воткинской заводлэн начальникезлэн семьяяз 7-тӥ куартолэзе (25-тӥ оштолэзе) 1840-тӥ арын вордскиз. Воткаын со тямыс аресозяз улӥз, вордскем карысьтыз 1948-тӥ арын кошкизы. 1940-тӥ арын, крезьгурчилэн вордскемез дырысен 100 ар тырмон аре, пинал дырзэ ортчытэм юртаз музей усьтӥзы Тодэ вайытом, коронавирус пандемия сэрен Удмуртиын «П. И. Чайковскийлэн шаераз» фестивалез ортчытон радлыке воштонъёс пыртӥзы. Со муген ик Воткаысь музей-юртын В. А. Моцартлэсь скрипказэ ӧз вае.  Тегъёс: Лулчеберет Удмуртия Чайковский крезьгурчиос Вотка 100ар  